Prav ST plezanja v večraztežajnih smereh v hribih za tečajnike AŠ se je odvijala 7. in 8.6. na planini Grohat. Zaradi neugodnih vremenskih razmer, so vzpone opravile le 3 naveze, od tega 2 navezi s tečajniki: v nedeljo sta navezi Valič-Rakovec-Praznik ter Kramer-Kovač-Meke plezali ZZ (Iv+/IV,III, 125m), v soboto pa je pripravniška naveza Strmšek-Kekec splezala neznano smer v steni Male Raduhe. Kar nekaj navez je vstopilo v smeri, vendar so se po preplezanem raztežaju ali dveh zaradi vremenskih razmer obrnili ter spustili nazaj pod steno. Tečajniki so imeli priložnost spoznati, da je vreme močnejše od želje po plezanju. Zato bomo v prvem lepem vikendu izvedli nadomestno turo, ki bo enodnevna.
V soboto zvečer je potekal zanimiv družabni program, ki so ga odlično pripravili in izvedli Rutar, Blaž in Matko. Diaprojekcija zaradi odsotnosti pravega kabla ni bila možna. Naslednjič se mora sam pojaviti ob projektorju, drugače ga bomo kaznovali!
Še komentar glede uživanja alkohola. Pred ST je bilo večkrat jasno povedano, da je alkohol za tečajnike v okviru ST prepovedan. Nekateri tečajniki se tega niso držali, kar kaže na neupoštevanje Sveta alpinistov. Res je sicer, da je bilo zaradi vremenskih razmer malo verjetno, da se bo v nedeljo opravljalo alpinistične vzpone, vendar bi morali tečajniki počakati na navodila vodij navez. Potrebno se je zavedati, da je alpinizem dejavnost, kjer lahko pride do resnih posledic.
Omeniti velja, da so se praktično skoraj vsi, ki so bili prijavljeni na turo, te tudi udeležili kljub ne najboljši vremenski napovedi. Iz tega lahko potegnemo, da se vsi zavedamo, da alpinizem poleg plezanja zajema še druge dejavnosti (druženje) ter da brez poskusa zagotovo ni uspeha! 
FINANČNI DEL
Iz petka na soboto je prespalo 48 oseb, iz sobote na nedeljo pa 49 oseb. V soboto zvečer smo imeli skupno večerjo. Spanje v petek smo plačali udeleženci sami, večerja in spanje v soboto pa sta bila krita iz sredstev AŠ 2007/2008.
Klasifikacija stroškov: spanje 7 EUR/osebo, večerja 4 EUR/oseb. Skupaj: 49x11 EUR = 539 EUR. Pole tega smo plačali še 4 EUR za najem platna, ki smo ga razvili zato da smo lahko prebrali napis NO INPUT.
Skupni stroški ST so torej 543 EUR.

